text: Kirsten blev nummer 100.000 over Lillebæltsbroen
  01 august 2017 kl. 17.03
  Lillebæltsboen rundede et skarpt hjørne tirsdag. Det var nemlig dagen, hvor gæst nummer 100.000 var på Bridgewalking.
  Bridgewalking hedder det, når turister spadserer hen over den gamle Lillebæltsbros konstruktion, og når op i tres meters højde med udsigt over Lillebælt.
  Den første gæst til at tage turen hen over broen var HKH Kronprinsesse Mary i 2015. Det er nu lidt mere end to år siden, og tirsdag var det så gæst nummer 100.000, der tog turen over broen.
  Det var også en kvinde. Nemlig en noget overrasket Kirsten Kudahl fra Rønde. 
  - Det havde jeg da slet ikke drømt om, siger hun til TV SYD, da vi fangede hende efter turen.
  Kirsten Kudahl havde længe drømt om at gå hen over broen, så derfor havde hun tirsdag inviteret sin søster og børnebørn med til Lillebælt.
  Udover en buket blomster og et diplom fik Kirsten Kudahl en stor stak fribilletter, så hun igen kan invitere familien på Bridgewalking.
  Fakta om Bridgewalking Lillebælt
  Den Gl. Lillebæltsbro er 60 meter høj, målt fra vandoverfladenBridgewalking turen tager ca. 2 timer inkl. sikkerhedsinstruktion og omklædningAlle skal iklædes en grå overtræksdragt, som man får lov at beholdeIngen løse dele må medbringes på turen, ej heller kameraGuiderne tager fotos på alle ture. Billeder kan ses og downloades på Bridgewalkings FacebookPriser(ved køb online): voksne: 249,00 kr. Børn under 16 år: 199,00 kr.Sikkerhedskrav: Du skal være minimum 140 cm høj og have praktisk fodtøj påBridgewalking er ikke egnet for bevægelseshæmmede og kørestolsbrugereDen Gamle Lillebæltsbro blev indviet 14. maj i 1935Kilde: Bridgewalking Lillebælts hjemmeside.
  
  
  